لتونی خاریجی ایشلر ناظرلیگی آنکارایا رسمی مکتوبوندا ایکی اؤلکه آراسینداکی علاقه‌لرین یوکسک سویه‌ده اولدوغونا دقتی چکیب.
مکتوبدا قئید اولونور: "ایکی اؤلکه آراسیندا مدنیت، تحصیل، مدافعه، تهلوکه‌سیزلیک و موختلیف ساحه‌لرده امکداش‌لیق آپاریلیر. تورکیه لتونی اوچون چوخ اهمیتلی اورتاق اؤلکه‌دیر. لتونی تورکیه ایله ناتو چرچیوه‌سینده امکداش‌لیغی مثبت دیرلندیریر و تورکیه‌نین لتونی‌نین کئچمیش سووئت‌لر بیرلیگی‌نین ایشغالیندا اولماسینی هئچ بیر زامان قبول ائتمه‌مه‌سینی اونوتمایب و بونو اورکدن آلقیشلاییر".
بو آرادا لتونی‌نین آنکارا‌داکی سفیری وظیفه‌سینه پتریس کارلیس تعیین ائدیلدی. لتونی پرزیدنتی یئنی تعیین اولونموش سفیری رسمی مراسیمله قبول ائتدی، تاپشیریق و توصیه‌‌لرینی وئردی.
1999-جو ایلدن لتونی خاریجی ایشلر ناظیرلیگینده چالیشان واشینگتون اونیورسیتتی‌نین ماضونو کارلیس، 2012-جی ایلده لتونی‌نین آنکارا‌داکی سفیری وظیفه‌سینی ایجرا ائدن آتیس سژانیتس‌ین یئرینه گلجک.
